Ons het baie lekker gebly by 5 On Penny, ons het 'n heerlike ontbyt gehad en Charles was vreeslik vriendelik en behulpsaam.
Charles, die eienaar het ons vriendelik ontvang vir die 4 dae wat ons die voorreg gehad het om in sy gastehuis the kon bly. Kamer was netjies en skoon. Veilige omgewing. Het lekker gebly en Durbanville baie geniet. Die Plaasfees en die vertoning by "Die Boer" was soos altyd, die hoogtepunt!
Charles het ons baie vriendelik ontvang en was baie behulpsaam om seker te maak ons kuier verloop seepglad. Die fasiliteite is baie netjies en skoon - die swembad en gebruik van die lapa was fantasties en ons kon heerlik saam met ons familie daar kuier. Ons sal beslis weer daar bly met 'n volgende besoek aan die Kaapstad area.
Ons beveel 5 on Penny met groot vrymoedigheid aan. Dit is geleë in 'n veilige buurt, met gemaklike verblyf, presies net wat ons nodig gehad het.
Ons was van die begin af gekontak deur die verblyf-eienaar om ons te laat weet van die ligging asook die reëlings met die sleutels en ontvangs van die verblyf. Het ons selfs tegemoetgekom en gehelp toe ons 'n krisis ervaar het by ons huis. Gasvry en vriendelik. Die ontbyt was uitstekend en sal dit aanbeveel vir almal wat hier oornag. Baie dankie vir 'n wonderlike diens.
Dit was vir my en my eggenoot 'n aangename en heerlike gevoel van tuis wees ons sal beslis weer die plekkie in die son besoek.
Alles was baie mooi skoon en netjies. Ons moes net eie handdoek gaan koop, want een handdoek vir 'n week is bietjie te lank. Gasvry mense en geriewe vir braai baie mooi.
Dit is regtig 'n baie nice plek om te besoek. Area is baie rustig. Die eienaar check gereeld op en is so gasvry. Dit so netjies skoon. 5 star treatment. Sal definitief weer daar oornag.
Wat 'n aangename verrassing om laat in die aand so gasvry en vriendelik ontvang te word. Ons vlug was laat en ons het eers laataand by 5 on Penny aangekom. Ons is na 'n pragtige skoon en netjiese kamer geneem waar alles was wat ons nodig gehad het, selfs 'n mikrogolfoond en 'n yskassie. Op navraag waar ons so laat in die aand iets te ete kon kry, is ons flink met die beste inligting bedien. Na 'n dag uit het ons by terugkeer saans 'n gedienste kamer aangetref. Hier sal ons definitief weer bly!
Die braaiplek met die swembad sal verseker 'n lekker kuier verskaf. Vir die volgende kuier en in die regte weer sal ons die swembad vir seker gebruik.
Dit was perfek vir my. Ons kon heerlik braai in die lapa. Die eienaar het gereeld kom vra of ons tevrede is en het voor die tyd moeite gedoen om 'n boodskap te stuur. Ek sal dit altyd aanbeveel.
Baie veilige, aangename en rustige omgewing. Met die intrap laat die gasheer jou sommer tuis voel en jy kan nie anders as om met vrymoedigheid van die fasiliteite by die braai- en swembad-area gebruik te maak nie. Die kamer was onberispelik skoon, netjies en baie gerieflik.
Ons het baie lekker gebly die 5 dae. Gasheer baie vriendelik en behulpsaam. Die plekkie is ideaal en beveel aan vir almal wat n skoon rustige verblyf verlang weg van die huis. Ons sal altyd daar bly.
Alles is 100% behalwe die druk van die water van die stort. Jy moet 'n halfuur staan om die seep af te was.
Jammer vir die ongerief, maar soos aan jou verduidelik met jou aankoms is die lae stortdruk n gevolg van munisipale maatreels rakende ernstige waterbeperkings nl om die druk in die watertoevoer te verminder teneinde verbruik te verlaag, onelukkig 'n faktor buite ons beheer.
Ek het die verblyf by 5 on Penny baie geniet! Dit is die mooiste plek en die kamer en badkamer is ruim en baie gerieflik en baie skoon en netjies! Ook baie vriendelike en puik diens! Groot dankie!
Baie dankie vir 'n aangename tyd! Charles was baie aangenaam en het ons regtig baie vriendelik en behulpsaam behandel! Ons geakkommodeer en ontvang alhoewel ons baie laat ingeboek het! Ons sal enige tyd weer daar oorbly!
Die plek is baie rustig en veilig. Daar is ook baie om te doen in die area van Durbanville vir diegene wat hou van uitgaan. Die netheid en gasvry5 diens van die plek is besonders.
Charles en Rene is baie gasvry en ons het heerlik by hulle gebly. Niks was moeite vir hulle nie en hulle braai-area is heerlik. Die gastehuis het alles tot jou beskikking en dit wat nie daar is nie voorsien hulle dadelik (bv ys en ekstra wynglase). Ons kan hierdie gastehuis met 'n geruste hart aanbeveel vir enige toekomstige vakansiegangers. Dit was 'n absolute plesier om daar te bly.
Baie dankie aan Charles vir die verblyf. Baie veilig, alles wat mens nodig het. Ek sal beslis plek kan aanbeveel.
Uit die boonste rakke! Gasvryheid, vriendelikheid, die woonstel kry vyf sterre. Baie baie dankie vir die verblyf hier. Ons sal dit aanbeveel vir vele mense en sal sonder twyfel weer daar tuisgaan.